方力申自認與角色完全相反 劉緯民瀟灑登場成焦點
2024年05月04日 18:01
東網電視
更多新聞短片
由視帝陳展鵬、林夏薇、蔣祖曼、方力申等人主演的無綫劇集《逆天奇案2》昨晚（3日）一集方力申飾演的唐冠峰因妒火中燒在上庭時對陳展鵬飾演的森Sir出陰招，說出不利的供詞，最終令森Sir被判罪名成立，即時入獄28個月。
方力申在受訪時笑說：「我同冠峰完全係相反嘅人，佢係睇落正常但暗地裏好唔正常，我就最唔正常嘅地方就係我太正常，我現實中完全冇潔癖、冇嘢唔食，亦都冇嘢係驚嘅，又冇乜特別嘢敏感，正常到連屋企人、身邊人都覺得太奇怪，覺得邊有人係咁㗎？」雖然現實生活中的他與角色判若兩人，卻依然相當入戲，形象深入民心，演技不容置疑。
另外，相隔30多年再度亮相公仔箱的劉緯民繼續成為焦點，不少網友大讚73歲的他保養得宜，依然風度翩翩！飾演陳展鵬爸爸的他，在劇中因前列腺問題出現尿頻情況，但原來現實中緯民哥亦曾遇夜尿問題，他接受媒體訪問時曾透露以前試過一晚要上兩、三次廁所，但幸好之後勤做運動後情況有所改善。